ร้านขนมปังในเครือ Yamazaki อีกแบรนด์ที่เพิ่มระดับความพรีเมี่ยมขึ้นมาหน่อยจาก Saint Etoile
ร้านตั้งอยู่ทางด้านขวาทางเข้า Gourmet market ค่ะ ขนมปังมีไม่ค่อยเยอะเท่าไร มีหลายระดับราคาเลย
แต่ที่แนะนำและเป็น Best seller คือขนมปังไส้มันญี่ปุ่น ด้านในจะเป็นมันญี่ปุ่นแท้ๆเลยค่ะ ชิ้นละ 20 บาทเอง
กับขนมปังไส้ถั่วแดงชิ้นละ 24 บาท ไม่หวานมาก ถั่วแดงด้านในมาเป็นเม็ดๆเลย
พิซซ่าขนาดค่อนข้างใหญ่ แป้งจะคล้ายๆขนมปัง ราคาก็ไม่แพง 35-40 บาทเท่านั้น แนะนำว่าควรอุ่นร้อนก่อนทาน
ขนมปังไส้ครีมคัสตาร์ด ชิ้นใหญ่และถูกมาก 26 บาท แต่ต้องรีบทานหน่อย ไม่ก็เข้าตู้เย็น เพราะไส้คัสตาร์ดจะเสียง่าย
